1.	Účastník ZPC 

Meno a priezvisko, tituly:	Jana Miháliková, Mgr. 	
Znalosť cudzích jazykov:	Anglický jazyk, Ruský jazyk 	

2.	Zahraničná pracovná cesta

Štát / mesto:	Belgicko/Brusel	
Názov a adresa 
prijímajúcej organizácie:	Sekretariát PARTNESTVO medzi Európskou komisiou a Radou Európy v oblasti mládeže, Riaditeľstvo pre mládež a šport, F – 67075, Strasbourg Cedex, France 	
Účel cesty:	Stretnutie národných korešpondentov European Knowledge Centre for Youth Policy (ďalej len EKCYP)	
Spôsob financovania 
(kto hradí cestovné, pobytové náklady, iné výdavky):	Cestovné výdaje – Partnership, ďalšie výdaje IUVENTA – Slovenský inštitút mládeže	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
18.11.2010	1. Otvorenie stretnutia, agenda. (p. Hans – Joachim Schild)
2. Informácie jednotlivých korešpondentov o stave zberu údajov, tvorbe sietí a dôležitých témach na národnej úrovni týkajúcich sa tvorby politiky voči mládeži postavenej na poznatkoch. 
3. Očakávania Európskej komisie od EKCYP a úloha korešpondentov. (p. Finn Denstad)
4. Predstavenie nových informačných hárkov k téme Dobrovoľníctvo a Participácia. (pp. Philipp Boetzelen, Manfred Zentner))
5. Pracovné skupiny k novým hárkom a vstup zástupcov EURYDICE (podobná databáza informácií z oblasti formálneho vzdelávania a vzdelávacích programov EÚ) (p. Giulia Polini)	
19.11.2010	1. Prezentácia odporúčaní pre tvorbu národných sietí Politici - Výskumníci – Praktici (ďalej len PVP) zo strany Partnership (p. Elisa Briga).
2. Pracovné skupiny: A) model sietí pre krajiny, kde sa mládežnícka politika tvorí na národnej úrovni. B) model sietí pre krajiny, kde sa mládežnícka politika tvorí na úrovni regiónov napr. Nemecko, Rakúsko, Španielsko a i. C) skupina k zlepšeniu portálu EKCYP (country page) a databázy dobrých príkladov praxe s mládežníckej politiky a využitiu databázy expertov. 
3. Prezentácia výsledkov pracovných skupín k novým informačným hárkom z 18.11. a k návrhom fungujúcich modelov národných sietí, zlepšeniu stránky a ďalších nástrojov (coutry page, databases of good exapmles and national experts) z 19.11.
4.  Závery a ukončenie stretnutia. 	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
18.11.2010	K bodu 3.) Vzhľadom na fakt, že Európska komisia finalizuje indikátory v oblasti mládeže pre potreby rozvoja mládežníckej politiky v Európskej únii, je rôznosť a komplementarita zdrojov k týmto indikátorom mimoriadne dôležitá. Veľkú časť „tvrdých dát“ dokáže pozbierať Eurostat v rámci Barometra, kde môže zabezpečiť rovnakú metodiku, ale niektoré údaje sú dostupné len na národnej úrovni a preto ak má byť EKCYP uznávaný, je dôležité sa zberu dát aj po tejto línii špeciálne venovať. 
K bodu 5.) Informačné hárky budú upravené podľa komentárov a odporúčaní pracovných skupín. K informačným hárkom sa vyjadrovala p. Polini a odporučila sa korešpondentom zamerať najmä na kvalitatívne dáta tak ako to aj oni využívajú v rámci EURYDICE. Úprava terminológie: namiesto „dobrovoľnícke aktivity“ sa bude všade požívať termín „dobrovoľníctvo“, ktoré má oveľa širší význam. Skupina sa dohodla, že ešte skôr ako sa spustí samotné vypĺňanie hárkov na národných úrovniach, sa bude menšia pracovná skupina venovať presnej definícii konceptov v rámci Slovníka (Glossary). 	
19.11.2010	K bodu 1.) Pracovníci Partnership odporúčajú formalizovať siete PVP podľa uváženia a možností jednotlivých krajín. Dôležité je poslanie a misia, s ktorou sa môžu všetky skupiny identifikovať. Najdôležitejším poslaní sietí je identifikovať neošetrené výskumom miesta pri tvorbe mládežníckej politiky. Ide najmä o zber kvalitatívnych dát, zachytávanie trendov, prognózovanie a p.  Pri tvorbe sietí je dôležité premyslieť aj formu incentívov (prví prijímatelia informácií, kontaktov, možnosti vlastných výskumných projektov, možnosť publikovať a i.)
K bodu 3) Dotazníky k Informáciám a Lepšiemu poznaniu a porozumeniu mládeže sú inkorporované do Country page. Skupina diskutovala o používaní portálu LINEX, ktorý je viac orientovaný na profesionálov–sieť korešpondentov EKCYP sa cíti lepšie v tejto polohe – ako sieť expertov. Potrebné naďalej dôsledne dopĺňať zdroje a linky na preklady národných dokumentov. V roku 2011 sa pripravuje výskum o mobilite dobrovoľníkov (Eurobarometer) a seminár k dobrovoľníctvu a mobilite (Rada Európy). 	

5.	Odporúčané závery 
(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Pre agendu EKCYP:
iniciovať konzultačnú skupinu k témam dobrovoľníctvo a participácia k vypĺňaniu informačných hárkov; 
k tomu využiť aj skupinu výskumníkov a výskumníčok, ktorí boli členmi pracovnej skupiny k Národnému programu Európskeho roku dobrovoľníctva 2011;
osloviť národných expertov k zapojeniu sa do databázy EKCYP.
Spracovať Správu o mládeži 2010 ako príklad dobrej praxe za SR. Z: IUVENTA	

6.	Prehľad prinesenej dokumentácie a miesto jej uloženia 

Prezentácia  Towards National Network of Better Knowledge of Youth (odporúčanie pre  postup pre tvorbu národných sietí PVP), aktualizovaný zoznam národných korešpondentov EKCYP, návrhy informačných hárkov k téme Participácia a Dobrovoľníctvo pre EKCYP IUVENTA – Slovenský inštitút mládeže.	

7.	Osobitne vyhodnotený očakávaný prínos ZPC 

Stretnutie prinieslo vyjasnenie očakávaní Európskej komisie od siete EKCYP pri tvorbe Európskej mládežníckej politiky. Odporúčanie venovať sa zberu najmä kvalitatívnych dát odstránilo jednu z najväčších prekážok funkčnej siete, keďže sa za celú existenciu EKCYP (5 rokov) naráža na nemožnosť získať porovnateľné dáta z národných úrovní. Od roku 2007 sa buduje neformálna sieť PVP na Slovensku – IUVENTA vytvára platformu na stretávanie, zabezpečuje technickú stránku stretnutí a komunikácie. Stretnutie a porovnanie skúsenosti s inými krajinami ukázalo, že prístup k tvorbe siete v SR môže byť dobrým príkladom aj pre iné krajiny. Priestor na inšpiráciu je aj fungovanie národných korešpondentov pre databázu EURYDICE.	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
S výsledkami pracovnej cesty budú oboznámení členovia neformálnej siete pre výskum mládeže pri IUVENTE, informácie budú zverejnené aj na stránke www.vyskumladeze.sk, www.iuventa.sk a www.syrs.org	

Súhlasím so zverejnením tejto správy na internete

Dátum:	1. december 2010	
Správu vypracoval
(meno a priezvisko, podpis):	Mgr. Jana Miháliková 	
Správu schválil
(meno a priezvisko, podpis):	Viliam Michalovič